Verveeld tydens afsondering? Luister ons radiodramas | Maroela Media
Terwyl ons almal 21 dae lank in ons huise vasgekeer is tydens algehele afsondering, is ons almal op soek na iets lekker om te doen en iets wat bietjie ons aandag kan aflei van die nuus.
Maroela Media maak spesiaal weer ons radiodramas beskikbaar. Maroela is al vir meer as ses jaar lank betrokke by die vervaardiging, finansiering en verspreiding van radiovervolgverhale, in samewerking met Bettie Kemp.
Bestel gerus die radiodramas Plattelanders, Môregloed, Vuurvreters en Staal Burger in ons aanlyn winkel, Die Koöperasie. Dis die ideale afleiding!
Elkeen van dié radiodramas is vroeër landswyd op verskeie gemeenskapsradiostasies uitgesaai.
Die algehele afsonderingsperiode weens Covid-19 is veral ŉ groot terugslag en uitdagings vir akteurs en kunstenaars wat van regstreekse uitsendings en vertonings afhanklik is. ŉ Gedeelte van elke radiodrama wat verkoop word, word geskenk aan die akteurs wat by dié radiodramas betrokke was.
Die stel bestaan uit 120 digitale klanklêers (MP3’s); een vir elke episode. Alles word saam afgelaai in een 814 MB ZIP-lêer.
*Bestel en laai Plattelanders nou af vir slegs R95-00.
ŉ Wrede moord op ŉ agent van die Staatsveiligheidsagentskap (SSA) in Nairobi lei tot die aanstelling van ŉ taakspan onder leiding van direkteur Victor Fransman, bygestaan deur agente Sally Bloemhof en Henry Vogel. Meer moorde volg in Suid-Afrika wat die taakspan noodsaak om sy fokus na die binneland te verskuif …
Die radiodrama Vuurvreters, geskryf deur Joe Kleinhans, is ŉ produk van Maroela Media en vervaardig in samewerking met Bettie Kemp.
Die stel bestaan uit 120 digitale klanklêers (MP3’s); een vir elke episode. Alles word saam afgelaai in een 590 MB ZIP-lêer.
*Bestel en laai Vuurvreters nou af vir slegs R95-00.
Aletta kuier gereeld by Griet Kotze in die Joos Becker Karavaanpark by die Wonderboom-Junction, Pretoria. Griet se groot droom is om Maggie, haar dogtertjie huis toe te bring. Dit is hier waar die storie begin… maar waar die verlede hulle inhaal.
Joe Kleynhans, skepper van dié drama, meen Môregloed het ŉ skeppie van alles. “Die stryd om te oorleef, terugslae, vasbyt, deernis, die hoop en seer rakende pleegsorg, kinderontvoering, die vernietigende uitwerking van dwelms, moord en genoeg spanning. En in dié proses is almal maar net inherent op soek na ŉ beter môre!”
Die stel bestaan uit 120 digitale klanklêers (MP3’s); een vir elke episode. Alles word saam afgelaai in een 724 MB ZIP-lêer.
*Bestel en laai Môregloed nou af vir slegs R95-00.
Die storie word op presies dieselfde wyse vertel. Die karakters bly almal dieselfde, behalwe vir ŉ kinkel in die kabel met ŉ karakter wat bykom … advokaat Gerrie Nel – en hy speel homself!
Die stel bestaan uit 26 digitale klanklêers (MP3’s); een vir elke episode. Alles word saam afgelaai in een 652 MB ZIP-lêer.
*Bestel en laai Staal Burger nou af vir slegs R95-00.